I [[1998]] blev der på Gammel Doks grund etableret parkeringsplads samt et frilagt anlæg af [[granit]], [[brosten]] og vandbassin, der omkranser dokkens oprindelige omrids. Anlægget ligger mellem Gammel Dok Pakhus og [[Eigtveds Pakhus]] (del af [[Udenrigsministeriet]]) og ud for Arkitekternes Hus i Strandgade 27.
 
[[Fil:Gammel Dok Pakhus.jpg|thumb|Gammel Dok Pakhus]]
Gammel Dok Pakhus er opført [[1882]] af arkitekten H.C. Scharling og forhøjet med en etage ca. [[1920]]. Pakhuset blev erhvervet af staten [[1972]], [[Restaurering|restaureret]] og nyindrettet [[1984]]-[[1986]] af [[Erik Møllers Tegnestue]]. Det gamle pakhus rummer  [[Dansk Arkitektur Center]]( indtil 2018), med udstillings- og mødelokaler, samt [[Statens Værksteder for Kunst og Håndværk|Statens Værksteder for Kunst]], der stilles til rådighed til specialopgaver og eksperimentel virksomhed, som ikke kan foregå på eget værksted.
Filosofi Historie Foreninger Organisationer